stanford-oval/wikipedia huggingface dataset:
Spinaalinen lihasatrofia
Aiheesta muualla

Terveyskylä.fi - Spinaalinen lihasatrofia
https://www.terveyskyla.fi/genetiikkajaharvinaiset/tautiryhm%C3%A4t/harvinaiset-lihas-hermosairaudet/harvinaisten-lihas-hermosairauksien-hakukone/spinaalinen-lihasatrofia Lihastautiliitto – SMA tyyppi 1
https://lihastautiliitto.fi/lihastaudit/diagnoosit/motoneuronitaudit/sma-tyyppi-1/ Lihastautiliitto – SMA tyyppi 2
https://lihastautiliitto.fi/lihastaudit/diagnoosit/motoneuronitaudit/sma-tyyppi-2/
Spinaalinen lihasatrofia on autosomaalisesti resessiivisesti periytyvä. Taudin saaneen henkilön vanhemmat ovat yleensä molemmat terveitä mutaation kantajia. Heidän lapsillaan on 25 %:n riski saada kummaltakin tautia aiheuttava mutaatio. Tautia sairastavan henkilön sisaruksilla on 25 %:n riski sairastaa samaa tautia.
William Augustine Hickey

William Augustine Hickey (13. toukokuuta 1869 Worcester, Massachusetts – 4. lokakuuta 1933) oli yhdysvaltalainen roomalaiskatolinen piispa. Hänet vihittiin papiksi Springfieldin hiippakuntaan 22. joulukuuta 1893 ja nimitettiin Providencen koadjuuttoripiispaksi sekä Claudiopolis in Isaurian titulaaripiispaksi 10. maaliskuuta 1919. Piispaksi vihkiminen seurasi 10. huhtikuuta. Pääkonsekraattorina toimi Thomas Daniel Beaven, jota avustivat Louis Sebastian Walsh ja Daniel Francis Feehan.
Hickeysta tuli 25. toukokuuta 1921 Providencen piispa, jona hän toimi, kunnes kuoli 64-vuotiaana virassa.
William Avenya

William Avenya (s. 21. kesäkuuta 1955) on nigerialainen roomalaiskatolinen piispa. Hänet vihittiin papiksi Makurdin hiippakuntaan 30. toukokuuta 1981, ja hänet nimitettiin sen vihkipiispaksi sekä Thucca in Mauretanian titulaaripiispaksi 28. marraskuuta 2008. Piispaksi vihkiminen seurasi 24. tammikuuta 2009. Pääkonsekraattorina toimi Athanasius Atule Usuh, jota avustivat John Olorunfemi Onaiyekan ja Renzo Fratini.
Steve Payne

| Steve Payne |
| --- | --- |

Henkilötiedot
Syntynyt: 16. elokuuta 1958 (ikä 66) Toronto, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Pelaajaura
Pääsarjaura:  1978–1987
Seurat:  Minnesota North Stars (NHL) Oklahoma City Stars (CHL) Kalamazoo Wings (IHL)
NHL-varaus:  19. varaus, 1978 Minnesota North Stars
Steven John ”Steve” Payne (s. 16. elokuuta 1958 Toronto, Ontario, Kanada) on kanadalainen entinen jääkiekkoilija, pelipaikaltaan vasen laitahyökkääjä.
Ura > Juniorivuodet

Payne pelasi ennen ammattilaisuraansa kaksi kautta juniorisarja OMJHL:n joukkueessa Ottawa 67's, vuodet 1976–1978. Kausista ensimmäisellä hän oli osaltaan auttamassa joukkuettaan pääsemään Memorial Cup -turnaukseen.  Minnesota North Stars varasi hänet NHL:ään numerolla 19 NHL:n varaustilaisuuden 1978 toisella kierroksella.
Ura > Ammattilaisura

Hyökkäyksellisesti lahjakas Payne aloitti ammattilaisuransa heti varausvuonnaan. Hän pelasi ensimmäisen NHL-ottelunsa 11. lokakuuta 1978, jolloin North Stars kohtasi runkosarjassa Montréal Canadiensin. Payne pelasi suurimman osan tulokaskaudestaan 1978–1979 NHL:ssä, mutta myös muutaman ottelun Central Hockey Leaguen Oklahoma City Starsissa. Kauden 1979–1980 hän pelasi kokonaan NHL:ssä ja jakoi joukkueensa maalipörssin kärkisijan yhdessä silloisen ketjukaverinsa Al MacAdamin kanssa tehtyään 42 maalia 80:ssä runkosarjaottelussa. Ketjun kolmas pelaaja oli keskushyökkääjä Bobby Smith. Payne oli North Starsin sisäisen maalipörssin kärjessä myös kaudella 1980–1981, jolla hän teki 30 maalia 76:ssa runkosarjaottelussa, ja kaudella 1984–1985, jolla hän teki 29 maalia 76:ssa runkosarjaottelussa.
Vuonna 1981 Payne oli tärkeä osa North Starsin Stanley Cup -loppuotteluihin edennyttä joukkuetta. Hän teki tuona pudotuspelikeväänä 29 tehopistettä, 17 maalia ja 12 syöttöpistettä, 19:ssä ottelussa, enemmän pisteitä ja maaleja kuin joukkueensa muut pelaajat. Hän jakoi pudotuspelien maalipörssin kärkisijan Stanley Cupin voittaneen New York Islandersin Mike Bossyn kanssa ja oli pudotuspelien toiseksi eniten pisteitä tehnyt pelaaja Bossyn jälkeen yhdessä Islandersin Bryan Trottierin kanssa. Payne pelasi NHL:n pudotuspeleissä kaikkiaan kuudella kaudella.
1980-luvun puolivälissä Paynen uraa alkoivat haitata loukkaantumiset. Kaudella 1985–1986 hän pystyi pelaamaan vain 22:ssa runkosarjaottelussa 80:stä ja kaudella 1986–1987 48:ssa ottelussa 80:stä. Paynen ura päättyi lopulta kauteen 1987–1988, jolloin hän oli 29-vuotias. Hän sai 14. marraskuuta 1987 pelatussa ottelussa Washington Capitalsia vastaan niskavamman, joka lopulta sai hänet lopettamaan pelaajauransa myöhemmin samana vuonna. Hän pelasi viimeisen ottelunsa 5. joulukuuta 1987, jolloin North Stars kohtasi Calgary Flamesin. Hän pelasi viimeisellä kaudellaan yhdeksän ottelua NHL:ssä ja viisi ottelua IHL:n Kalamazoo Wingsissä.
Payne pelasi kymmenen kautta kestäneellä NHL-urallaan 613 runkosarjaottelua, joissa hän teki 466 tehopistettä, 228 maalia ja 238 syöttöpistettä. Pudotuspeliotteluja hän pelasi 71, joissa hän teki 70 tehopistettä, 35 maalia ja yhtä monta syöttöpistettä. Payne pelasi kahtena vuonna NHL:n tähdistöottelussa, vuosina 1980 ja 1985.
Ura > Maajoukkue

Payne edusti Kanadan jääkiekkomaajoukkuetta yksissä jääkiekon maailmanmestaruuskilpailuissa, vuonna 1979, jolloin Kanada sijoittui turnauksessa neljänneksi. Payne teki turnauksessa kaksi tehopistettä seitsemässä ottelussa, molemmat maaleja.
Aiheesta muualla

Steve Payne The Internet Hockey Databasessa (englanniksi)
Viittä vaille kaks

| Viittä vaille kaks Remu and His All Stars |
| --- | --- | --- |

Studioalbumin tiedot
 Äänitetty : Tom Vuori Production
 Julkaistu: 1987
 Tuottaja(t): Henry Aaltonen
 Tyylilaji: jazz, rock
 Kesto: 33.23
 Levy-yhtiö: Rip It Up
Listasijoitukset
  Suomi: 5. (toukokuu 1987)
Remun muut julkaisut
| Live at Café Metropol 1985 | Viittä vaille kaks 1987 | Remu plays Hurriganes: Roadrunner Tour 1994 |
Viittä vaille kaks on Remu Aaltosen 6. sooloalbumi. Se julkaistiin vuonna 1987.
Kappaleet > A-puoli

Intro – 1.30
Viittä vaille kaks – 2.20
Välttelevä – 3.35
Keskiyö – 3.10
V-Pussi – 2.55
Korttipakka – 3.04
Kappaleet > B-puoli

Täysikuu – 4.09
Kaarikatto – 3.50
Käärmeennahkatakki – 2.41
Tähtisumu – 4.18
Valssi – 1.45
Kokoonpano

Henry Aaltonen – tuottaja
Jori Sivonen – instrumentit, äänet
Riku Mattila – kitara
Jallu Sundelin – rummut
Mitja Tuurala – kontrabasso
Seppo Kantonen – piano
Tom Vuori – miksaaja
Jani – kansikuva
Yala

| Yala |
| --- | --- |

 vaakuna
 Yala
 Koordinaatit: 6°32′35″N, 101°16′58″E 
Valtio:  Thaimaa
Provinssi:  Yala
Infobox OKVirheellinen NIMI-arvo: 
Yala on kaupunki Etelä-Thaimaassa, Malakan niemimaalla lähellä Malesian rajaa. Se on samannimisen provinssin pääkaupunki.
Väitöstilaisuus

Väitöstilaisuus on tilaisuus, jossa yliopistossa tieteellistä jatkotutkintoa suorittanut opiskelija puolustaa laatimassaan väitöskirjassa esittämiään tieteellisiä tuloksia niihin julkisesti kohdistettua kritiikkiä vastaan. Tilaisuuden aikana vastaväittäjä eli opponentti esittää väitöskirjaan ja sen piiriin liittyviä kysymyksiä, joihin väittelijä vastaa. Vastaväittäjänä toimii tavallisesti keskusteltavaan aiheeseen perehtynyt tohtori tai professori, ja väitöstilaisuuden kulkua valvoo kustos, joka on myös arvoltaan professori tai dosentti. Vastaväittäjiä voi olla myös kaksi, ja näin usein onkin tekniikan alalla.
Tilaisuuden kulku

Väitöstilaisuuden etiketti on varsin muodollinen, joskin yksityiskohdat vaihtelevat paitsi maittain, myös yliopistoittain.
Tilaisuus alkaa väittelijän, kustoksen ja vastaväittäjän saapumisella saliin. Tällöin salissa odottava yleisö nousee ylös, ja istuutuu vasta päähenkilöiden otettua paikkansa. Tämän jälkeen kustos avaa väitöstilaisuuden. Tilaisuuden avaus on muodollinen, mutta nykyään kustokset yleensä esittelevät yleisölle sekä väittelijän että vastaväittäjän.
Virallisen avauksen jälkeen väittelijä pitää lyhyen, yleistajuisen esityksen väitöskirjan aiheesta. Tästä, yleisölle suunnatusta esitelmästä käytetään nimitystä lectio praecursoria.  Esitelmän päätyttyä väittelijä pyytää vastaväittäjää esittämään kritiikkinsä väitöskirjaa kohtaan.
Lectio praecursorian jälkeen vastaväittäjä pitää lyhyen puheen väitöstyön merkityksestä tieteenalalle. Väittelijä kuuntelee tämän puheen seisten. Puheen päätyttyä alkaa varsinainen väitösosuus, jolloin myös väittelijä ja vastaväittäjä istuvat.
Väitöksen aikana vastaväittäjä esittää kysymyksiä väittelijälle koskien väitöskirjassa esitettyjä väitteitä tai tuloksia, ja väittelijän on vastattava näihin kysymyksiin. Tavallisesti kysymykset liittyvät alkuvaiheessa väitöskirjan aihepiiriin yleensä, mutta siirtyvät myöhemmin yksityiskohtiin. Aivan tilaisuuden päätteeksi vastaväittäjä voi myös tiedustella epämuodollisemmin väittelijän ajatuksia siitä, kuinka työtä voisi jatkaa.
Kun vastaväittäjä on kaikki kysymyksensä esittänyt, hän esittää loppulausuntonsa, jonka väittelijä jälleen kuuntelee seisten. Tämän jälkeen kustos pyytää yleisöä esittämään väittelijälle kysymyksiä. Vaihtoehtoisesti tämän kysymyspyynnön yleisölle esittää väittelijä.
Yleisön tulee kysyä kysymyksiä vain, jos väitöskirjassa on merkittävä tieteellinen virhe, jonka yleisön jäsen on tieteellisen tietämyksen perusteella huomannut. Etiketin mukaan yleisö ei siis kysy tarkennuksia tai mitään muitakaan kysymyksiä eikä varsinkaan kyseenalaista väitöskirjaa yleistietoon nojaten. Joissain yliopistoissa tiedekunnan edustaja saattaa sen sijaan kysyä kysymyksen.
Mikäli kysymyksiä on, kustos jakaa puheenvuorot. Kun mahdolliset kysymykset on esitetty, kustos julistaa  tilaisuuden päättyneeksi ja väittelijä, kustos ja vastaväittäjä poistuvat salista. Yleisö voi poistua salista onnittelemaan väitellyttä kun he ovat poistuneet.
Jos väitöstilaisuus kestää pitkään, kustos voi harkintansa mukaan julistaa tauon. Koko väitöstilaisuuden pituus on yleensä rajoitettu neljään tuntiin, kahdella väittelijällä kuuteen tuntiin. Yleensä tilaisuudet kestävät selvästi vähemmän aikaa.
Tilaisuuden jälkeen

Väitöspäivän iltana väittelijä tarjoaa vastaväittäjän kunniaksi illallisen, tohtorinkaronkan.
Karonkkaan tulee kutsua ainakin vastaväittäjä(t) ja kustos sekä ne yleisön edustajat, jotka tekivät kysymyksen väitöstilaisuudessa. Etiketin mukaan jälkimmäisten tulee kuitenkin kohteliaasti kieltäytyä kutsusta. Nykyään  karonkkaan kutsutaan tavallisesti myös sukulaisia, lähimpiä työtovereita ja tuttavia puolisoineen.
Väitöstilaisuuden rooli

Akateemisen perinteen lisäksi myös voimassa oleva lainsäädäntö vaatii, että tohtorin väitöskirjaa puolustetaan julkisesti. Silti väitöstilaisuutta väitetään usein pelkäksi muodollisuudeksi.
Tämä johtuu siitä, että ennen väitöstilaisuutta väitöskirjan käsikirjoituksen on lukenut vähintään kaksi esitarkastajaa, joiden lausuntojen perusteella väitöskirjalle on annettu painatuslupa. Erillisiin artikkeleihin perustuvan väitöskirjan kunkin artikkelin on lisäksi kyseisen artikkelin julkaisuprosessin yhteydessä arvioinut vähintään yksi yleensä tuntemattomaksi jäävä kyseisen alan asiantuntija. Väitöstilaisuudessa väittelijän on kuitenkin pystyttävä julkisesti puolustamaan tehtyä työtä, ja on mahdollista, joskin hyvin harvinaista, että väitöskirjaa ei väitöksen päätteeksi hyväksytä. Väitöskirjan arvostelu tehdään kuitenkin vastaväittäjän lausunnon perusteella, joten vaikka hyväksyminen sinänsä voi olla käytännössä varmaa, työstä saatava arvosana ei sitä ole.
Pukeutumisetiketti

Mikäli väittelijä on mies, hän pukeutuu frakkiin ja mustiin liiveihin tai tummaan pukuun. Myös papin asu tai sotilasunivormu voivat alasta riippuen tulla kyseeseen. Frakkiasun kanssa tulee käyttää mustia sukkia sekä mustia, ei kuitenkaan kiiltonahkaisia kenkiä. Valkoista nenäliinaa ei käytetä.
Mikäli väittelijä on nainen, hän pukeutuu lyhyeen, mustaan, pitkähihaiseen asuun, mutta myös pikkumusta tai sellainen jakkupuku, joka ei ole avokaulainen käyvät. Myös papin asu tai sotilasunivormu voi alasta riippuen tulla kyseeseen. Hattu tai huomattavat korut eivät ole sopivia.
Tohtorin arvon suorittaneet vastaväittäjä ja kustos voivat käyttää tohtorinhattua, mutta sitä kannetaan kädessä ja tilaisuuden aikana hattu on pöydällä. Koska väitöstilaisuus on julkinen, yleisölle ei ole erityisiä pukeutumisvaatimuksia.
Wejherowo

| Wejherowo |
| --- | --- |
 Kaupungintalo.
 lippu:  vaakuna
 Wejherowo
 Koordinaatit: 54°36′15″N, 18°14′56″E 
Valtio:   Puola
Voivodikunta:  Pommeri
Kaupunkioikeudet:  1650
Hallinto:  
 – Kaupunginjohtaja:  Krzysztof Hildebrandt
Pinta-ala:  
 – Kokonaispinta-ala:  26.99 km²
Väkiluku (2015):  49 927
 – Väestötiheys:  1,849 as./km²
Aikavyöhyke:  UTC+1
 – Kesäaika:  UTC+2
Postinumero:  84-200
Suuntanumero(t):  +48 58
 
 www.wejherowo.pl 
Infobox OKVirheellinen NIMI-arvo: 
Wejherowo (kašubiksi Wejrowò, saks. Neustadt in Westpreußen) on kaupunki Pommerin voivodikunnassa Pohjois-Puolassa. Kaupungin asukasluku oli 49 927 vuonna 2015. Wejherowolla on hyvä rautatieyhteys Gdańskiin ja Gdyniaan. Wejherowo sijaitsee noin 25 kilometriä luoteeseen Gdynian kaupungista.
Valokuvia

Przebendowski palatsi
Vanha sairaala
Jana Sobieskiego katu
Pyhän Kolminaisuuden kirkko, 1754-1755
Rautatieasema
Ystävyyskaupungit

| 0 | 1 | 2 |
| --- | --- | --- |
|   Ivano-Frankivsk, Ukraina   Pastavy, Valko-Venäjä |   Rouen, Ranska   Švenčionys, Liettua |   Trutnov, Tšekki   Tyresö, Ruotsi |
Aiheesta muualla

Kuvia tai muita tiedostoja aiheesta Wejherowo Wikimedia Commonsissa
Who Are You (kappale)

| ”Who Are You” The Who |
| --- | --- | --- |

Singlen tiedot
 Albumilta: Who Are You
 Äänitetty : 4. lokakuuta 1977
 Julkaistu: 14. heinäkuuta 1978 (Britannia) 5. elokuuta 1978 (USA)
 Formaatti: 7"
 Tekijä(t): Pete Townshend
 Tuottaja(t): Glyn Johns & Jon Astley
 Tyylilaji: hard rock, taiderock
 Kesto: 06.20 (albumiversio) 5.01 (Single Edit) 3.24 (US Single Edit)
 Levy-yhtiö: Polydor (Britannia) MCA (USA)
The Whon muut singlet
| ”Squeeze box” 1975 | ”Who Are You” 1978 | ”Trick of the Light” 1978 |
Who Are You on brittiläisen rockyhtyeen The Whon kappale heidän vuoden 1978 samannimiseltä albumilta, Who Are You, joka oli viimeinen albumi ennen rumpali Keith Moonin kuolemaa syyskuussa 1978. Kappaleesta tuli yksi yhtyeen isoimmista hiteistä Pohjois-Amerikassa, päästen parhaimmillaan sijalle 7 Kanadassa ja sijalle 14 Yhdysvalloissa. Kappale toimii yhdysvaltalaisen C.S.I.-televisiosarjan tunnusmusiikkina.
Taustaa

Kappaleen sanoitukset saivat inspiraationsa Townshendin kokemasta tapauksesta. Oltuaan ulkona juomassa Sex Pistolsin Steve Jonesin ja Paul Cookin kanssa, poliisi löysi Townshendin ”Sohon oviaukolta”. Poliisi antoi Townshendin mennä, jos hän pystyisi turvallisesti kävelemään pois.
Listasijoitukset

| Listat (1978) | Paras sijoitus |
| --- | --- |
Canadian RPM Top Singles: 7
UK Singles Chart: 18
US Billboard Hot 100: 14
Käännös suomeksi
Xiró Óros (Euboia)

| --- | --- |
Sijainti:  Euboia, Keski-Kreikka, Kreikka
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Xiró Óros (kreik. Χηρό Όρος, kath.kreik. Χηρόν Όρος, Xirón Óros, ”Kuiva vuori”) on vuori Euboian saarella Kreikassa. Se sijaitsee saaren pohjoisosissa ja sen korkeus on 990 metriä.
Euboian Xiró Órosta ei tule sekoittaa Xiró Óros -vuoreen Kreetalla.
Xisco

Xisco on nimestä Francisco johdettu lempinimi. Se voi viitata seuraaviin henkilöihin:
Xisco (Francisco Javier Muñoz Llompart, s. 1980), espanjalainen jalkapalloilija
Xisco (Francisco Jiménez Tejada, s. 1986), espanjalainen jalkapalloilija
Xisco Nadal, espanjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Xisco”, voi hakea sivunnimihaulla, laajalla sivunnimihaulla tai tekstihaulla.
Viittomanimi

Viittomanimi on henkilön viittomakielinen nimi. Viittomanimi on yksiosainen viittoma, jolla viitataan tiettyyn henkilöön samalla tavoin kuin puhuttujen kielten nimillä.
Viittomanimien rakenne ja antoperusteet vaihtelevat eri maissa. Suomalaisessa viittomakielessä viittomanimi on aina yksilöllinen eikä ole yleensä sidoksissa henkilön suomenkieliseen nimeen (kahdella "Matilla" on eri viittomanimet), kun taas ruotsalaisessa viittomakielessä viittomanimet ovat vakiintuneet ruotsinkielisen nimen mukaan (jokaisen "Bengtin" viittomanimi on sama). Amerikkalaisessa viittomakielessä viittomanimi muodostetaan henkilön puhutun kielen nimen alkukirjaimen mukaisesta sormiaakkosesta, jolla kosketetaan jotain kehon osaa (esimerkiksi R koskettaa vastakkaista olkapäätä).
Viittomanimet suomalaisessa viittomakielessä > Nimenantoperusteet

Viittomanimet liittyvät usein johonkin ulkoiseen piirteeseen. Jos on vaikka hymykuoppa toisessa poskessa, viittomanimi saattaa olla posken painaminen etusormella. Nimi saattaa liittyä ulkonäön lisäksi myös maneereihin tai silmäänpistävään tapaan toimia kuten hiusten sukimiseen tai tapaan nojata istuessa käteensä. Piirteisiin myös tartutaan spontaanisti ja usein häpeilemättä. Suomalaisen viittomakielen viittomanimistä noin 70 % liittyy ulkonäölliseen piirteeseen.
Muita nimenantoperusteita ovat mm:
Suora käännös tai lähikäännös suomen kielestä: Kauppinen viittomalla KAUPPA, Aino viittomalla AINOA jne.
Periytyminen esimerkiksi vanhemmalta sisarukselta (joka on aiemmin käynyt samaa koulua)
Harrastukset, ammatti, taidot: Tennistä harrastavan viittoma TENNIS...
Taipumukset, sosiaaliset tai henkiset ominaisuudet
Yksittäinen tapahtuma
Etunimen alkukirjain
Nimeä saatetaan myös tarkentaa viittomalla (lähi)käännös sukunimestä (Pekka Pelkonen = (viittomanimi) + PELÄTÄ).
Viittoman yhteydessä huulio seuraa usein henkilön suomenkielistä nimeä. Virallisissa yhteyksissä huuliossa näkyy henkilön etu- ja sukunimi, arkikeskustelussa usein vain etunimi.
Viittomanimet suomalaisessa viittomakielessä > Nimen antaminen

Viittomanimi annetaan usein vasta koulussa tai muissa yhteyksissä viittomakieliseen yhteisöön vasta hyvin myöhäisessä vaiheessa. Ennen "virallista" viittomanimeä henkilöön viitataan muilla tavoin, esimerkiksi sormittamalla koko nimi, etunimen alkukirjaimella tai muilla tavoin ((isän/äidin viittoma) + TYTÄR/POIKA, perheen sisällä VAUVA, POIKA jne.)
Nykyään kuurot vanhemmat saattavat antaa lapselleen viittomanimen samaan aikaan suomenkielisen nimen kanssa jo ennen lapsen syntymää. Tällöin nimi saatetaan valita historiallisen henkilön mukaan tai valintaperuste voi olla pelkästään nimen esteettisyys, kuten puhuttujen kielten nimenvalinnan on tapana olla. Viittomanimi saattaa tarttua muihinkin ei-fyysisiin seikkoihin, kuten syntymähetken auringonpaisteeseen tai tekopaikan viittomavastineeseen. Viittomanimien kehitys näyttää olevan kohti abstraktimpia nimiä.
Viittomanimet suomalaisessa viittomakielessä > Nimen vaihtaminen

Viittomanimi saattaa muuttua ajan myötä. Yleensä sama viittomanimi kahdella henkilöllä koetaan hankalaksi, joten yhteisöön tai kouluun tulevan viittomanimi saattaa muuttua sekaannusten välttämiseksi. Jos viittomanimi viittaa ulkoiseen ominaisuuteen, joka muuttuu (hiustyyli, silmälasit...), saattaa myös viittomanimi muuttua, mutta ei välttämättä. Usein nimi saatetaan vaihtaa, jos henkilö itse kokee sen loukkaavaksi.
Viittomanimet suomalaisessa viittomakielessä > Yhteisön ulkopuoliset henkilöt

Myös viittomakielisen yhteisön ulkopuolisella tunnetulla henkilöllä voi olla viittomanimi. Nimi saattaa olla "epävirallinen", jota ei käytetä virallisissa yhteyksissä tai henkilön tavatessa, varsinkin jos nimi viittaa negatiivisiin ominaisuuksiin (esimerkiksi Tarja Halosen viittoma PITKÄ-NENÄ tai Martti Ahtisaaren "lihava-kävelee-lyllertäen").
Henkilöön, jolla ei ole viittomanimeä (tai jonka viittomanimi ei ole keskustelijoiden tiedossa), viitataan sormittamalla puhutun kielen nimi joko kirjain kerrallaan kokonaan (J-O-H-A-N-N-A) tai pelkkä alkukirjain ja koko nimen mukainen huulio. Usein nimi sormitetaan keskustelussa ensimmäisen kerran kokonaan ja jatkossa käytetään alkukirjainta.
Viivi Koivu

| Mitalit> Maa:   Suomi.Naisten ammunta.MM-kilpailut   | Mitalit> Maa:   Suomi.Naisten ammunta.MM-kilpailut   | Mitalit> Maa:   Suomi.Naisten ammunta.MM-kilpailut   | Maa:   Suomi> Naisten ammunta. |
| --- | --- | --- | --- |
|  Kultaa | Lahti 2002 | 50m pienoiskivääri, makuu, joukkue |  |
| EM-kilpailut   | EM-kilpailut   | EM-kilpailut   |  |
|  Pronssia | Granada 2007 | 50m pienoiskivääri, makuu, joukkue |  |
Tyttöjen ammunta
| MM-kilpailut  | MM-kilpailut  | MM-kilpailut  |  |
|  Pronssia | Barcelona 1998 | 50m pienoiskivääri, makuu |  |
Viivi Koivu (o.s. Villa , s. 25. helmikuuta 1981 Anjalankoski) on suomalainen kivääriampuja. Hän edustaa Myllykosken Ampujia.
Ennätykset

| Laji | Ennätys | Ennätys | Päivä | Paikka |  |
| --- | --- | --- | --- | --- | --- |
| Naisten 50m pienoiskivääri, makuu | SE | 598 | 11.7.1998 26.5.2007 | Halikko Säkylä |  |
SE=Suomen ennätys
Aiheesta muualla

Profiili (Arkistoitu – Internet Archive)
Workingman’s Dead

| Workingman's Dead Grateful Dead |
| --- | --- | --- |

Studioalbumin tiedot
 Äänitetty : helmikuussa 1970
 Julkaistu: 14. kesäkuuta, 1970
 Tuottaja(t): The Grateful Dead, Betty Cantor-Jackson, Bob Matthews
 Tyylilaji: Country rock, folk rock, rock and roll
 Kesto: 35.33
 Levy-yhtiö: Warner Bros.
Grateful Deadin muut julkaisut
| Live/Dead 1969 | 'Workingman's Dead' 1970 | American Beauty 1970 |
Workingman's Dead on vuonna 1970 julkaistu Grateful Deadin albumi. Albumi oli radikaali tyylinmuutos verrattuna yhtyeen edellisiin, psykedeelistä rockia edustaneisiin albumeihin. Kappaleet ovat kantri-, blues- ja folk-vaikutteisia. Sovitukset ovat selkeitä ja esitykset sointuvia ja hienovaraisia.
Kappaleet

Uncle John's Band (Garcia/Hunter)
High Time (Garcia/Hunter)
Dire Wolf (Garcia/Hunter)
New Speedway Boogie (Garcia/Hunter)
Cumberland Blues (Garcia/Hunter/Lesh)
Black Peter (Garcia/Hunter)
Easy Wind (Hunter)
Casey Jones (Garcia/Hunter)
Vuoden 2003 uudelleenjulkaisu sisältää seitsemän lisäraitaa: vaihtoehtoisen miksauksen kappaleesta "New Speedway Boogie" sekä konserttiesitykset kappaleista "Dire Wolf", "Black Peter", "Easy Wind", "Cumberland Blues", "Mason's Children", ja "Uncle John's Band." Albumin radiomainos on piilotettuna raitana.
Esiintyjät

Jerry Garcia - kitara, laulu
Bob Weir - kitara, laulu
Ron "Pigpen" McKernan - kosketinsoittimet, laulu
Phil Lesh - bassokitara, laulu
Bill Kreutzmann - lyömäsoittimet
Mickey Hart - lyömäsoittimet
Xirókampos (Lasíthi)

| Xirókampos Ξηρόκαμπος |
| --- | --- |
 Xirókampos
 Koordinaatit: 35°12′22″N, 25°42′4″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kylä
 – Kallikrates-koodi:  7201010108
Väkiluku (2011):  505
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Xirókampos (kreik. Ξηρόκαμπος) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 505 (vuonna 2011).
Xirókampoksen kylä, suomeksi ”Kuiva tasanko”, sijaitsee heti Ágios Nikólaoksen luoteispuolella ja on osa sen kaupunkiyhdyskuntaa ja käytännössä sen esikaupunki. Kylän pohjoispuolella sijaitsee Katsíkian kylä ja kaakkoispuolella Píssidoksen kylä.
Xisco (jalkapalloilija, 1986)

| 0 | 1 | 2 |
| --- | --- | --- |

Henkilötiedot
Koko nimi: Francisco Jiménez Tejada
Syntymäaika: 26. kesäkuuta 1986 (ikä 38)
Syntymäpaikka: Palma de Mallorca, Espanja
Pelipaikka: hyökkääjä
Pituus: 186 senttimetriä
Seura
Seura: Córdoba CF
Pelinumero: 9
Seurat
| Vuodet | Seura | O (M) |
| 2004–2006 2004–2008 2006–2007 2008– 2009–2010 2011 2011–2012 2013– | Deportivo B Deportivo → Vecindario Newcastle United → Racing Santander → Deportivo → Deportivo Córdoba CF | 53 (39) 44 (12) 27 (13) 9 (1) 23 (3) 9 (2) 16 (3) 14 (8) |
 Seurajoukkueuran tilastot kattavat vain kansalliset sarjat, päivitetty 7. elokuuta 2013.
Francisco Jiménez Tejada  eli Xisco (s. 26. kesäkuuta 1986 Palma de Mallorca, Espanja) on espanjalainen jalkapalloilija. Hän on pelipaikaltaan hyökkääjä. Tejada siirtyi Newcastlesta Córdobaan alkuvuodesta 2013.